
	ПРЕДЛОГ                      Број: 02 - __________П Р Е Д Л О Г
_______ 2026 година
С к о п ј е

ЗАПИСНИК
од Дваесет и втората седница на Управниот одбор на
Фондот за здравствено осигурување на Република Северна Македонија,
одржана на 19 март 2026 година со почеток во 13,00 часот 
во просториите на Фондот


Присутни членови на Управниот одбор:
· [bookmark: _Hlk184113351][bookmark: _Hlk100059169]Дритан Даути - претставник од Министерството за здравство – заменик на претседателот; Во работата на седницата учествуваше преку конференциска врска;
· [bookmark: _Hlk188953232]д-р Димитар Димитриевски – претставник од здружението на пензионерите – член;
· Маја Чемерикиќ Велковска– претставник од Организацијата на потрошувачи – член;
· [bookmark: _Hlk217291470]проф. д-р Калина Гривчева Старделова– претставник од Лекарската, Фармацевтската и Стоматолошката комора на Македонија - член;
· Трпе Деаноски- претставник од Сојузот на синдикатите на Македонија – член.

Отсутни членови на Управниот одбор:
· Ирена Петковски - претставник од Министерството за финансии –претседател;
· Бранко Азески – претставник од Сојуз на стопански комори на Македонија – член.

[bookmark: _Hlk177543659]Присутни од ФЗОРСМ:
· Сашо Клековски, В.Д. Директор на ФЗОРСМ;
· Христо Трповски, раководител на одделението за регрес и судски постапки, во својство на лице одговорно за организирање на работата на Управниот одбор на ФЗОРСМ;
· Мелиха Рахим, со задолжение републички контролор – инспектор, во својство на записничар.
· Радица Димовска, со овластување раководител на одделение за управување со човечки ресурси, учествуваше во работата на Управниот одбор за точката 6 од дневниот ред.

Седницата ја отвори и водеше заменикот на претседателот претседателот Дритан Даути. На почетокот утврди дека се присутни  мнозинството од членовите на Управниот одбор, со тоа условите за полноважно работење и одлучување  на Управниот одбор се исполнети, по што го прочита претходно доставениот 

П Р Е Д Л О Г - Д Н Е В Е Н  Р Е Д

· Усвојување на записникот од Дваесет и првата седница на Управниот одбор одржана на 26 и 27 февруари 2026 година.

1. Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2026 година; 
2. Предлог за донесување Одлука за изменување и дополнување на Одлуката за висината на вкупниот договорен надоместок на Универзитетот „Св. Кирил и Методиј“ – Медицински факултет – Скопје за здравствени услуги во специјалистичко-консултативната здравствена заштита во 2026 година; 
3. Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2026 година;
4. Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2026 година;
5. [bookmark: _Hlk189207856]Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита по упат од избран лекар за 2026 година;
6. Предлог за утврдување на референтни цени на здравствени услуги;
7. Предлог за донесување Одлука за склучување на договори за издавање  ортопедски и други помагала и Одлука за склучување анекси на договори за издавање  ортопедски и други помагала;
8. Предлог за донесување Одлука за висина на патни трошоци на дневен повратен и месечен билет на вработени во Фондот за превоз до и од работа кои патуваат над 20 километри во еден правец;
9. Разно.

По изложувањето на предлог дневниот ред, заменикот на  претседателот праша дали има и други предлози за дневниот ред на денешната седница. Бидејќи немаше други предлози за дневниот ред на седницата, за Дваесет и втората седница на Управниот одбор на Фондот за здравствено осигурување на Република Северна Македонија  едногласно се усвои следниот
[bookmark: _Hlk161644419]
Д Н Е В Е Н  Р Е Д

· Усвојување на записникот од Дваесет и првата седница на Управниот одбор одржана на 26 и 27 февруари 2026 година.

1. Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2026 година; 
2. Предлог за донесување Одлука за изменување и дополнување на Одлуката за висината на вкупниот договорен надоместок на Универзитетот „Св. Кирил и Методиј“ – Медицински факултет – Скопје за здравствени услуги во специјалистичко-консултативната здравствена заштита во 2026 година; 
3. Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2026 година;
4. Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2026 година;
5. Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита по упат од избран лекар за 2026 година;
6. Предлог за утврдување на референтни цени на здравствени услуги;
7. Предлог за донесување Одлука за склучување на договори за издавање  ортопедски и други помагала и Одлука за склучување анекси на договори за издавање  ортопедски и други помагала;
8. Предлог за донесување Одлука за висина на патни трошоци на дневен повратен и месечен билет на вработени во Фондот за превоз до и од работа кои патуваат над 20 километри во еден правец;
9. Разно.

Потоа се пристапи кон разгледување на точките на дневниот ред.

· Усвојување на записникот од Дваесет и првата седница на Управниот одбор одржана на 26 и 27 февруари 2026 година.

Управниот одбор едногласно и без забелешки го усвои записникот од Седумнаесеттата седница на Управниот одбор.

ТОЧКА 1 - Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2026 година.

Директорот Сашо Клековски појасни пред членовите на Управниот одбор дека измените се однесуваат на известувања од Министерството за здравство за ангажирање на нови приватни специјализанти на универзитетските клиники, врз основа на кое е направена соодветна пресметка за зголемување на договорните надоместоци на клиниките. Исто така, поради тоа што одредени приватни специјализанти во меѓувреме имаат промена на приватната специјализација, односно се вработени или завршени со специјализацијата, на соодветните универзитетски клиники се намалуваат договорните надоместоци.

По даденото појаснување, Управниот одбор едногласно донесе

Одлука
за изменување на Одлуката за утврдување на вкупниот договорен надоместок на јавните здравствени установи за 2026 година.

ТОЧКА 2 - Предлог за донесување Одлука за изменување и дополнување на Одлуката за висината на вкупниот договорен надоместок на Универзитетот „Св. Кирил и Методиј“ – Медицински факултет – Скопје за здравствени услуги во специјалистичко-консултативната здравствена заштита во 2026 година.

Директорот Клековски објасни пред членовите на Управниот одбор дека врз основа на известување од Министерството за здравство за ангажирање на 13 нови приватни специјализанти на Медицински факултет – Институти, потребно е зголемување на договорниот надоместок на установата со цел исплата на средства на ангажираните приватни специјализанти. Дополнително, поради тоа еден приватен специјализант е вработен, а друг приватен специјализант има прекин на специјализацијата, договорниот надместок се намалува за сумата за која истите биле ангажирани.

По даденото појаснување, Управниот одбор едногласно донесе

Одлука 
за изменување и дополнување на Одлуката за висината на вкупниот договорен надоместок на Универзитетот „Св. Кирил и Методиј“ – Медицински факултет – Скопје за здравствени услуги во специјалистичко-консултативната здравствена заштита во 2026 година.

ТОЧКА 3 - Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2026 година.

Директорот Сашо Клековски образложи дека станува збор за намалување на договорниот надоместок на здравствени установи од специјалистичко-консултативна здравствена заптита поради намалување на бројот на тимови поради прекин на рабптниот однос на носителот на тимот или раскинување на договорот кој здравствената установа го склучила со Фондот. Дополнително, на една здравствена установа од специјалистичко-консултативна здравствена заштита и се зголемува договорниот надоместок поради склучен договор со Фондот од областа интерна медицина.

По даденото образложение, Управниот одбор едногласно донесе

Одлука
за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2026 година.

ТОЧКА 4 - Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2026 година.

Директорот Клековски објасни дека се работи за намалување на договорниот надоместок на две приватни здравствени установи и тоа на една приватна здравствена установа од дејноста ортодонција поради раскинување на договорот кој приватната здравствена установа го склучила со Фондот и една приватна здравствена установа од дејноста протетика поради намалување на бројот на тимови. Дополнително, на една приватна здравстена установа од дејноста ортодонција и се утврдува договорен надоместок поради склучен договор со Фондот.

По даденото објаснување, Управниот одбор едногласно донесе

Одлука
за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2026 година

ТОЧКА 5 - Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита по упат од избран лекар за 2026 година.

Директорот Клековски објасни дека се работи за намалување на договорниот надоместок на една приватна здравстена установа поради намалување на бројот на тимови, а дополнително на една приватна здравстена установа и се утврдува договорен надоместок поради склучен анекс на  договорот со Фондот.

По даденото објаснување, Управниот одбор едногласно донесе

Одлука
за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита по упат од избран лекар за 2026 година

ТОЧКА 6 -  Предлог за утврдување на референтни цени на здравствени услуги.

Директорот Сашо Клековски образложи пред членовите на Управниот одбор дека Комисијата за утврдување на референтни цени на здравствени услуги при ФЗОРСМ на редовна основа прави ревидирање на цените на здравствените услуги, односно по основ на анализи за висина на трошоците и по основ на барања од страна на здравствените установи, доколку се утврди потреба до Управниот одбор на Фондот предлага утврдување цени на нови здравствени услуги или измени на референтните цени за постоечките услуги. Врз основа на работата на Комисијата во претходниот период до Управниот одбор е доставен предлог за ревидирање на референтна цена на здравствени услуги од специјалистичко- консултативна здравствена заштита во дејноста молекуларни анализи на инфективни причинители и тоа на услугата: МО7/7 - Human Papilloma Virus (HPV) генотипизација, при што согласно доставените податоци за реалните трошоци за изведување на здравствена услуга, Комисијата до Управниот одбор доставува пониска предлог референтна цена од постоечката. Понатаму до Управниот одбор е доставен предлог за ревидирање на референтните цени и воведување на нови пакети на завршени епизоди на лекување од специјалистичко-консултативна стоматолошка здравствена заштита од областа на детска и превентивна стоматологија, орална патологија и пародонтологија (болести на устата и парадонтот), болести на забите и ендодонтот, понатаму  утврдување на референтна цена на нови пакети за болнички ден во болничка здравствена заштита и утврдување на референтнa ценa на нов пакет на завршени здравствени услуги од болничка здравствена заштита од областа на гинекологијата - Процедура за стрес уринарна инконтиненција со трансвагинална tension-free лента  (TVT – retropubic или TVT-O / transobturator), кој ќе може да го користат и уролозите.

По даденото образложение, Управниот одбор едногласно донесе
Одлука
за утврдување на референтни цени во специјалистичко–консултативна здравствена заштита,
Одлука
за утврдување на референтни цени на пакети на завршени епизоди на лекување за специјалистичко–консултативна стоматолошка здравствена заштита на специфични и комплексни случаи,
Одлука
за утврдување на референтните цени за дневна болница и болнички ден во болничката здравствена заштита
и
Одлука
за утврдување на референтни цени на пакети на завршени здравствени услуги од болничката здравствена заштита

ТОЧКА 7 - Предлог за донесување Одлука за склучување на договори за издавање  ортопедски и други помагала и Одлука за склучување анекси на договори за издавање  ортопедски и други помагала.

Директорот Сашо Клековски објасни дека станува збор за анекси на договорите за издавање на ортопедски и други помагала, како и за склучување на договори за издавање на ортопедски и други помагала, пришто се исполнети сите критериуми за потпишување на анексите односно договорите.

По даденото објаснување, Управниот одбор едногласно донесе

Одлука
за склучување договор за издавање  ортопедски и други помагала

и

Одлука
за склучување анекс на договор за издавање  ортопедски и други помагала.

ТОЧКА 8 - Предлог за донесување Одлука за висина на патни трошоци на дневен повратен и месечен билет на вработени во Фондот за превоз до и од работа кои патуваат над 20 километри во еден правец.

Директорот Клековски објасни дека оваа одлука е предложена на членовите на Управниот одбор согласно точка 6 чекор 3 од Упатството за начинот и потребната документација при користење на правото на надоместок на трошоците на вработените во ФЗОРСМ за превоз до и од работа кои патуваат над 20 километри во еден правец, кое право произлегува од член 41 став 1 алинеја 7 од Колективниот договор за вработените во ФЗОРСМ. Висината на трошоците за превоз на дневен повратен и месечен билет е направна врз основа на доставен извештај од Комисијата за утврдување на километража од адресата на живеење на вработениот до неговото работно место, за утврдената одалеченост од адресата на живеење на вработениот наведена во личната карта до местото на работа.

По даденото објаснување, Управниот одбор едногласно донесе

Одлука
за висина на патни трошоци на дневен повратен и месечен билет на вработени во Фондот за здравствено осигурување на Република Северна Македонија за превоз до и од работа кои патуваат над 20 километри во еден правец.

ТОЧКА 9 – Разно.

По оваа точка од дневниот ред, Трпе Деаноски посочи дека во подрачните служби на Фондот, согласно важечката систематизација на институцијата, не е предвидено работно место со шифра В01. Поради тоа, вработените во подрачните служби немаат можност да бидат унапредени на Б ниво преку интерен оглас, туку истото може да се оствари единствено преку објавување на јавен оглас. Во таа насока, побара од менаџментот да ја разгледа оваа состојба, со цел да се овозможи унапредување на вработените и да се избегне нивна професионална стагнација.
Директорот Клековски истакна дека, согласно законските прописи, за унапредување преку интерен оглас потребно е работникот да се наоѓа на работно место на непосредно пониско ниво или на работно место во рамки на истата категорија како  работното место за кое е објавен интерниот оглас. Притоа, информираше дека Фондот ќе ја разгледа предметната проблематика и ќе се обрати до надлежните институции за дополнително толкување на законските одредби.

Со тоа, дневниот ред беше исцрпен по што заменик претседателот Дритан Даути во 14,00 часот ја заклучи Дваесет и втората седница на Управниот одбор на Фондот.

              Записничар,                                                                            Управен одбор
              Мелиха Рахим                                                                          Претседател, 
[bookmark: _Hlk125545888]                                                                                      Ирена Петковски

